ກອງປະຊຸມໃຫຍ່ ຄັງທີ VII ຂອງຜູ້ແທນແນວລາວສ້າງຊາດແຂວງຫຼວງພະບາງ ໄດ້ໄຂຂຶ້ນຢ່າງເປັນທາງການ ໃນວັນທີ 16 ມີນາ 2021 ໂດຍການໃຫ້ກຽດເຂົ້າຮ່ວມຂອງທ່ານ ໄຊສົມພອນ ພົມວິຫານ, ກໍາມະການກົມການເມືອງສູນກາງພັກ, ປະທານສູນກາງແນວລາວສ້າງຊາດ,ມີທ່ານ ຄໍາຂັນ ຈັນທະວີສຸກ, ກຳມະການສູນກາງພັກ, ເລຂາຄະນະບໍລິຫານງານພັກແຂວງ, ເຈົ້າແຂວງຫຼວງພະບາງ,່ ຕາງໜ້າ່ພະແນກການ, ອົງການທຽບເທົ່າ, ຕົວແທນຊົນເຜົ່າ-ຊັ້ນຄົນ, ສາສະໜາ ໃນຂອບເຂທົ່ວແຂວງເຂົ້າຮ່ວມ.
ທ່ານ ເອິງ ລໍສະຫວັນ ປະທານແຮງລາວສ້າງຊາດແຂວງວັງພະບາງ ກ່າວເປີດວ່າ: ກອງປະຊຸມໃຫຍ່ຄັ້ງນີ້ ຈະໄດ້ຕີລາຄາ, ທົບທວນຄືນຜົນຂອງການຈັດຕັ້ງປະຕິບັດ ມະຕິກອງປະຊຸມໃຫຍ່ ຄັ້ງທີ VI ຂອງຜູ້ແທນແນວລາວສ້າງຊາດແຂວງ ໄລຍະ 5 ປີ (2015-2020) ຜ່ານມາ ແລະ ກໍານົດຄາດໝາຍສູ້ຊົນ, ທິດທາງຫນ້າທີ່ ແລະ ວຽກງານຈຸດສຸມໃນ 5 ປີຕໍ່ໜ້າ (2021 ເຖິງ 2025);ຮັບຟັງການປະກອບຄໍາເຫັນ ທີ່ເປັນການຖ່າຍຖອດບົດຮຽນອັນພົ້ນເດັ່ນ ໃນການຈັດຕັ້ງປະຕິບັດພາລະບົດບາດເຕົ້າໂຮມຄວາມສາມັກຄີປະຊາຊົນບັນດາເຜົ່າ, ຊັ້ນຄົນ, ສາສະໜາ, ເພດ-ໄວ ເຂົ້າຮ່ວມຂະບວນການປົກປັກຮັກສາ ແລະ ສ້າງສາພັດທະນາປະເທດຊາດໃນຊຸມປີຜ່ານມາ;
ກອງປະຊຸມໃຫຍ່ຄັ້ງນີ້ ຈະໄດ້ພິຈາລະນາ ແລະຮັບຮອງເອົາລາຍງານການເມືອງ, ບົດສໍາຫຼວດການນໍາພາລວມ ຂອງຄະນະກໍາມະການແນວລາວສ້າງຊາດແຂວງ ສະໄໝທີ VI, ຮັບຮອງເອົາການສະເໜີແຕ່ງຕັ້ງຄະນະກໍາມະການແນວລາວສ້າງຊາດແຂວງ ຊຸດທີ VII, ຄະນະປະຈໍາແນວລາວສ້າງຊາດແຂວງ, ປະທານ, ຮອງປະທານ, ປະທານ-ຮອງປະທານກວດກາ, ທີ່ປຶກສາ ແລະ ຄູ່ຮ່ວມງານແນວລາວສ້າງຊາດແຂວງ ສະໄໝທີ VII, ເປັນໂຄງປະກອບບຸກຄະລາກອນ ທີ່ມີລັກສະນະກວ້າງຂວາງກວ່າເກົ່າ. ເຊິ່ງມັນສະແດງໃຫ້ເຫັນຢ່າງຈະແຈ້ງ ເຖິງລັກສະນະເຕີບໃຫຍ່ຂະຫຍາຍຕົວ ແລະ ບົດບາດສໍາພັນທາງການເມືອງ ກໍ່ຄືລັກສະນະເປັນຕົວແທນຂອງບັນດາຊົນເຜົ່າ, ຊັ້ນຄົນ, ສາສະໜາ, ເພດໄວ ຢູ່ພາຍໃນແຂວງຫຼວງພະບາງພວກເຮົາ; ພິເສດກອງປະຊຸມໃຫຍ່ ຈະໄດ້ຮັບຟັງການໂອ້ລົມຊີ້ນໍາຂອງຂັ້ນເທິງ ຈາກຄະນະປະຈຳພັກແຂວງ ແລະ ສູນກາງແນວລາວສ້າງຊາດ ເຊິ່ງເປັນທິດຊີ້ນໍາໃຫ້ແກ່ຜູ້ແທນກອງປະຊຸມໃຫຍ່ ຄັ້ງທີ VII, ເປັນບ່ອນອີງໃນການສືບຕໍ່ນໍາພາ-ຊີ້ນໍາການເຄື່ອນໄຫວຈັດຕັ້ງປະຕິບັດວຽກງານຮອບດ້ານ ໃນຂອບເຂດຄວາມຮັບຜິດຊອບຂອງຄະນະກໍາມະການແນວລາວສ້າງຊາດແຂວງພວກເຮົາໃນຊຸມປີຕໍ່ໜ້າໃຫ້ມີຜົນສໍາເລັດຍິ່ງໆຂຶ້ນ.
ຂ່າວ: ເພັດສາຄອນ ສິມມະວົງ